Paal-Helge Haugen

Paal-Helge Haugen () er ein norsk forfattar og gjendiktar.

Han studerte medisin ved Universitetet i Oslo frå 1964 til 1970. Frå 1971 tik 1972 studerte han film- og teater i USA, frå 1973 til 1978 underviste han i film- og skjønnlitterær skriving og frå 1978 har han vore forfattar på heiltid. Haugen bur på Nodeland i Songdalen, der kommunen har kalla ein park opp etter han.

Paal-Helge Haugen var med i Profil-krinsen på 1960-talet, frå 1965-67 var han redaksjonsmedlem i Profil. Den fyrste eigne boka hans var diktsamlinga På botnen av ein mørk sommar som kom i 1967, før det hadde han fått utgitt to gjendiktingar, Blad fra ein austleg hage med haiku-dikt og Kinesisk lyrikk. I 1968 kom punktromanen Anne der han brukte dokumentariske tekstar i fiksjonen og boka vekte mykje merksemd. Etter det har han skrive fleire diktsamlingar og også gjendikta poesi til norsk. Han vert rekna som ein av dei fremste lyrikarane i sin generasjon og han har vorte omsett til ei rekkje språk. Han har samarbeidd mykje med andre, både lyrikarar, musikarar og biletkunstnarar.

 Bibliografi 
Blad frå ein austleg hage – haiku, gjendikting (1965) 
Kinesisk lyrikk – gjendikting (1966) 
På botnen av ein mørk sommar – Noveller (1967) 
Anne – roman (1968) 
Sangbok – noveller (1969) 
Det nye amerikanske huset – gjendikting (1970) 
Beman barrikadene - fienden har sluppet løs sin pyjamas! Antologi over engelsk og amerikansk pop-poesi, red. Paal-Helge Haugen og Einar Økland, (1970)
Det synlege menneske – dikt (1975) 
Fram i lyset, tydeleg – dikt (1978) 
Steingjerde – dikt (1979) 
Herr Tidemann reiser – barnebok (1980) 
Spor – dikt i utvalg (1967-1980) (1980) 
I dette huset. – dikt (1984) (saman med Erling Kittelsen) 
Det overvintra lyset – dikt (1985) 
Inga anna tid, ingen annan stad – musikkdrama – (1986) (saman med Gunnar Germeten jr og Rolf Inge Godøy) 
Horisont – tekst og bilder – (1986) (Saman med Kjell Nupen) 
Verden Open – dikt i utval (1987) 
Magma – dikt i utval/gjendikting (1987) 
Vårfuglen – barnebok (1989) (saman med Mette Newth) 
Gjennom steinen – barnebok (1990) (saman med Mette Newth) 
Meditasjonar over Georges de la Tour – dikt (1990) 
Introduksjon. Ein skillingsmonolog (utgjeven av PHH) – (saman med Erling Kittelsen)  (1990) 
Vidde. Eit dikt – (1991) (illustrert av Gunnar Torvund) 
Haiku. 200 norske versjonar – haiku (1992) 
Sone 0 – dikt (1992) 
Alexandrias aske – dikt (1993) (saman med Lars Saabye Christensen, Gro Dahle og Thorvald Steen)  
Ax – musikkdrama (1993)
Ei natt på jorda – oratorium (1993) (musikk Kjell Habbestad) 
Eldsalamanderen  – barnebok (1994) (saman med Mette Newth) 
Hertervig – operalibretto (1995)
Hans Egedes natt – libretto til kammeropera (1995)
Pilegrimen – kyrkjespel (1995)
Poesi – dikt i samling 1965 - 1995 (1995)
Vindsalme for dei døde. Rekviem til 50-årsmarkeringen av slutten på andre verdenskrig – (1995) 
Nidaros – oratorium (1997)
Kvartett 2008 4 diktsamlingar gitt ut samla i ein sølvfarga plastpose: G's bok, Dantes oske, Passasje, Visum(2008)
Kyst. Sør –  (2009)
Uncommon Deities –  (2011) (saman med Nils Chr. Moe-Repstad)Punkt forlag. Delar av teksten utgjeven på plate med David Sylvian, Sidsel Endresen, Arve Henriksenhttp://davidsylvian.com/uncommondeities/

Prisar og utmerkingar
1966 - Blixprisen
1968 - Norsk kulturråds litteraturpris 
1980 - Sokneprest Alfred Andersson-Ryssts fond
1985 - Gyldendals legat 
1985 - Nynorsk litteraturpris 
1986 - Doblougprisen 
1986 - Richard Wilbur Prize, USA 
1990 - Nominert til Nordisk Råds litteraturpris 
1990 - Kritikarprisen 
1990 - Cappelenprisen 
1992 - Brageprisen 
2001 - Edvardprisen
2008 - Aschehougprisen
2008 - Gyldendalprisen
16. januar 2009 vart Haugen utnemnd til riddar av 1. klasse av St. Olavs Orden

 Referansar 

 Bakgrunnsstoff 
 Digitaliserte bøker av Paal-Helge Haugen hjå Nasjonalbiblioteket
 Utgjevingar av Paal-Helge Haugen i BIBSYS Ask

Kategori:Norske forfattarar
Kategori:Norske lyrikarar
Kategori:Norske skjønnlitterære debutantar i 1965
Kategori:Nynorskforfattarar
Kategori:St. Olavs Orden
Kategori:Vinnarar av Aschehougprisen
Kategori:Vinnarar av Blixprisen
Kategori:Vinnarar av Brageprisen
Kategori:Vinnarar av Kritikerprisen
Kategori:Vinnarar av Doblougprisen
Kategori:Vinnarar av Gyldendals legat
Kategori:Vinnarar av Nynorsk litteraturpris
Kategori:Forfattarar frå Vest-Agder
Kategori:Folk frå Valle
Kategori:Vinnarar av Cappelenprisen